joelniklaus/EU_Wikipedias huggingface dataset:
Βίλχελμ Γκλίζε

Ο Βίλχελμ Γκλίζε (Wilhelm Gliese, 21 Ιουνίου 1915 – 12 Ιουνίου 1993) ήταν Γερμανός αστρονόμος, που ασχολήθηκε με τη μελέτη και την καταλογογράφηση των κοντινών μας αστέρων.

Βιογραφικά στοιχεία
Ο Γκλίζε γεννήθηκε στο Γκόλντμπεργκ της Σιλεσίας, τη σημερινή Ζουοτορίγια της Πολωνίας, και ήταν γιος δικαστή. Σπούδασε στο Πανεπιστήμιο του Μπρεσλάου (σημερινό Βρότσλαβ της Πολωνίας) και μετά στο Βερολίνο. Εργάσθηκε στο Ινστιτούτο Αστρονομικών Υπολογισμών (Astronomisches Rechen-Institut), πρώτα στο Βερολίνο και κατόπιν στη Χαϊδελβέργη. Ως φοιτητής, ενθαρρύνθηκε από τον Ολλανδοαμερικανό αστρονόμο Πήτερ βαν ντε Καμπ να μελετήσει τους κοντινούς αστέρες, κάτι που ο Γκλίζε έπραξε για το υπόλοιπο της ζωής του.

Η αστρονομική έρευνά του διακόπηκε κατά τον Β΄ Παγκόσμιο Πόλεμο, όταν στρατολογήθηκε από τον γερμανικό στρατό το 1942 και στάλθηκε στο φονικό Ανατολικό μέτωπο. Το 1945 αιχμαλωτίστηκε από τον σοβιετικό στρατό και αφέθηκε ελεύθερος μόλις το 1949. Τότε επέστρεψε στις έρευνές του στο Ινστιτούτο, το οποίο είχε μεταφερθεί σε δυτικό έδαφος, στη Χαϊδελβέργη. Παρά το ότι τυπικά συνταξιοδοτήθηκε το 1980, συνέχισε την έρευνά του στο Ινστιτούτο Αστρονομικών Υπολογισμών μέχρι τον θάνατό του σε ηλικία 77 ετών.

Κατάλογοι κοντινών αστέρων
Ο Βίλχελμ Γκλίζε είναι γνωστός από τον κατάλογο αστέρων που φέρει το όνομά του: Κατάλογος Κοντινών Αστέρων του Γκλίζε (Gliese Catalogue of Nearby Stars). Ο κατάλογος αυτός δημοσιεύθηκε για πρώτη φορά το 1957 περιέχοντας 915 αστέρες και επανεκδόθηκε το 1969 επαυξημένος. Μερικοί αστέρες είναι κυρίως γνωστοί με τον αριθμό τους στον κατάλογο αυτόν, όπως οι Gliese 581 και Gliese 710 (συντομογραφικά Gl 581 και Gl 710, αντιστοίχως). Οι αστέρες του καταλόγου του Γκλίζε αποτελούν συχνά αντικείμενο μελέτης εξαιτίας της εγγύτητάς τους στη Γη, όπως προδίδεται από την υψηλή τους ιδία κίνηση. Αργότερα ο Γκλίζε δημοσίευσε δύο συμπληρώματα στον κατάλογο (το 1979 και το 1991), σε συνεργασία με τον Χάρτμουτ Γιάρεϊς (Hartmut Jahreiß, γενν. 1942). Οι αστέρες αυτών των συμπληρωμάτων φέρουν τη συντομογραφία GJ. Ο Γιάρεϊς έγραψε και τη νεκρολογία του Γκλίζε όταν εκείνος απεβίωσε.

Ονομάσθηκε προς τιμή του
 Ο αστεροειδής 1823 Γκλίζε (Gliese), που ανακαλύφθηκε το 1951 από τη Χαϊδελβέργη.

Παραπομπές

Εξωτερικοί σύνδεσμοι
 MitAG 77 (1994) 5–7 (νεκρολογία στη γερμανική γλώσσα)

Γερμανοί αστρονόμοι
Αστρονόμοι του 20ού αιώνα
Νόρμαν Πρίτσαρντ

Ο Νόρμαν Πρίτσαρντ (23 Ιουνίου 1877 – 31 Οκτωβρίου 1929) ήταν Ινδός σπρίντερ και ασημένιος μεταλλιούχος στους Ολυμπιακούς Αγώνες 1900. Ήταν ο πρώτος Ινδός αθλητής που κατέκτησε μετάλλιο σε Ολυμπιακούς Αγώνες.

Γεννήθηκε στις 23 Ιουνίου 1877 στην Καλκούτα της Ινδίας. Κέρδισε δυο ασημένια μετάλλια στους Ολυμπιακούς στο Παρίσι. Μετά από την αθλητική καριέρα του, ασχολήθηκε ως ηθοποιός σε βουβές ταινίες.

Απεβίωσε στις 31 Οκτωβρίου 1929 στο Λος Άντζελες, σε ηλικία 52 ετών.

Παραπομπές 

Ινδοί αθλητές
Αθλητές του στίβου στους Θερινούς Ολυμπιακούς Αγώνες 1900
Βασιλεία Καραχάλιου

Η Βασιλεία Καραχάλιου είναι Ελληνίδα αθλήτρια της ιστιοπλοΐας με αρκετές διακρίσεις σε Πανευρωπαϊκό και Παγκόσμιο επίπεδο από το 2010. Στο Πανευρωπαϊκό πρωτάθλημα του 2017 πήρε το χάλκινο μετάλλιο. Τον Αύγουστο του 2018 προκρίθηκε στους Ολυμπιακούς Αγώνες 2020 του Τόκιο, όπου κατετάγη ένατη στο αγώνισμα μονού σκάφους, κλάσης Laser Radial. Το Γενάρη του 2022 αποφάσισε να αλλάξει εθνικά χρώματα λόγω έλλειψης υποστήριξης από την Ελληνική Ολυμπιακή Επιτροπή και την Ελληνική Ιστιοπλοϊκή Ομοσπονδία. Πλέον αγωνίζεται με τα χρώματα της Πορτογαλίας, αν και μεσολάβησε μια συμμετοχή με τα χρώματα της Ακτής Ελεφαντοστού.

Παραπομπές 

Ελληνίδες αθλήτριες της ιστιοπλοΐας
Σταθμός Δημοκρατίας (Μετρό Θεσσαλονίκης)

Ο Σταθμός Δημοκρατίας είναι ένας υπό κατασκευή σταθμός μετρό στην Πλατεία Δημοκρατίας, ο οποίος θα εξυπηρετεί τις γραμμές  και  του Μετρό Θεσσαλονίκης. Αναμένεται να ξεκινήσει τη λειτουργία του το 2023. Η κατασκευή του σταθμού καθυστέρησε σε μεγάλο βαθμό από αρχαιολογικά ευρήματα ενώ η εταιρία που επιβλέπει το έργο (Αττικό Μετρό), χαρακτήρισε τον αρχαιολογικό χώρο υψηλής σημαντικότητας. Στο εργοτάξιο του σταθμού βρέθηκαν ένα αρχαίο και ένα πρωτοχριστιανικό κοιμητήριο, μια εκκλησία καθώς και οθωμανικά πανδοχεία και αποθήκες. Αρχικά, ο σταθμός είχε σχεδιαστεί να κατασκευαστεί δυτικότερα, αλλά μετακινήθηκε προς τα ανατολικά ώστε να είναι εκτός της περιοχής που βρίσκονταν τα βυζαντινά τείχη της Θεσσαλονίκης και άρα να αποφευχθούν παραπάνω καθυστερήσεις λόγω αρχαιολογικών ευρημάτων. Τον Σεπτέμβριο του 2019, η κυβέρνηση Μητσοτάκη ανακοίνωσε την καθυστέρηση του έργου κατά 28 μήνες και άρα τα εγκαίνια του σταθμού αναβλήθηκαν για τον Απρίλιο του 2023.Η αναμενόμενη πλέον ημερομηνία έναρξης του έργου είναι η 31η Δεκεμβρίου 2023.

Ο σταθμός συμπεριλαμβανόταν σε όλες τις προγενέστερες μελέτες για τον μητροπολιτικό σιδηρόδρομο Θεσσαλονίκης με το όνομα Βαρδάρης ή Πλατεία Δημοκρατίας.

Δείτε επίσης 
 Κατάλογος σταθμών μετρό Θεσσαλονίκης

Παραπομπές

Δημοκρατίας
Μηχάνημα αυτόματης ανάληψης

Ένα Μηχάνημα αυτόματης ανάληψης (ATM) είναι μια ηλεκτρονική συσκευή τηλεπικοινωνιών που επιτρέπει στους πελάτες των χρηματοπιστωτικών ιδρυμάτων να διεξάγουν χρηματοοικονομικές συναλλαγές, όπως αναλήψεις μετρητών, καταθέσεις, κεφάλαια μεταφοράς ή λήψη πληροφοριών λογαριασμού, ανά πάσα στιγμή και χωρίς την ανάγκη άμεσης αλληλεπίδρασης με το τραπεζικό προσωπικό.

Σύμφωνα με τον ATMIA, υπάρχουν σήμερα σχεδόν 3.5 εκατομμύρια ATM που έχουν εγκατασταθεί παγκοσμίως. Ωστόσο, η χρήση των ΑΤΜ στην Αυστραλία μειώνεται σταδιακά.

Η χρήση των ΑΤΜ γίνεται με την χρήση πλαστικού χρήματος, πληκτρολογώντας το σωστό PIN, που είναι αποθηκευμένο στο τσιπ ή στη βάση δεδομένων του εκδίδοντος χρηματοπιστωτικού ιδρύματος.

Χρησιμοποιώντας ένα ΑΤΜ, οι πελάτες μπορούν να έχουν πρόσβαση στους λογαριασμούς τραπεζικών καταθέσεων ή πιστωτικών λογαριασμών τους, προκειμένου να πραγματοποιήσουν διάφορες οικονομικές συναλλαγές, όπως αναλήψεις μετρητών, υπόλοιπα ελέγχου ή πιστωτικά κινητά τηλέφωνα. Τα ΑΤΜ μπορούν να χρησιμοποιηθούν για την ανάληψη μετρητών και σε ξένη χώρα. Εάν το νόμισμα που γίνεται ανάληψη από το ΑΤΜ είναι διαφορετικό από αυτό στο οποίο είναι εκφρασμένος ο τραπεζικός λογαριασμός, τα χρήματα θα μετατραπούν με τη συναλλαγματική ισοτιμία του χρηματοπιστωτικού ιδρύματος. Το πρώτο ATM χρησιμοποιήθηκε στις 27 Ιουνίου 1967 στα Βόρεια προάστια του Λονδίνου.

Τραπεζικές συναλλαγές
Συστήματα πληρωμών
Δούκας του Λάνκαστερ

Ο Δούκας του Λάνκαστερ είναι ο κάτοχος των εδαφών του δουκάτου του Λάνκαστερ. Είναι επίσης αρχαίος τίτλος που περιγράφει την Ελισάβετ Β΄ του Ηνωμένου Βασιλείου, είναι ξεχωριστή περιουσία από το Βρετανικό στέμμα και φέρνει νέα εισοδήματα στον Βρετανό μονάρχη.
Στα επίσημα δείπνα και στις βασιλικές γιορτές που πραγματοποιούνται στην περιοχή του Λάνκασιρ η βασίλισσα αποκαλείται "Βασίλισσα, δούκας του Λάνκαστερ" (ο τίτλος χρησιμοποιείται μόνο στο αρσενικό γένος). To Λάνκαστερ αναφέρεται πολλές φορές μέχρι τα μέσα του 20ου αιώνα στον εθνικό ύμνο της Αγγλίας με την φράση "ο θεός σώζει την βασίλισσα, να ζήσει πολλά χρόνια ο αγαπημένος μας δούκας". Ο τίτλος είναι ωστόσο διακοσμητικός, δεν είναι επίσημα κατοχυρωμένος και εκφράζει την μεγάλη των κατοίκων του Λάνκασιρ στην βασίλισσα.

Οι τρεις δημιουργίες

Το δουκάτο του Λάνκαστερ δημιουργήθηκε πολλές φορές τον 14ο και στις αρχές του 15ου αιώνα, καταγράφονται τρεις δημιουργίες. Η πρώτη δημιουργία έγινε από τον Ερρίκο, δούκας του Λάνκαστερ δισέγγονο του Ερρίκου Γ΄ της Αγγλίας, δεύτερο ξάδελφο και πιο πιστό σύμμαχο του Εδουάρδου Γ΄ της Αγγλίας. Ο Ερρίκος του Λάνκαστερ ήταν επίσης 4ος κόμης του Λέστερ, 1ος κόμης του Ντέρμπι, 1ος κόμης του Λίνκολν και λόρδος του Μπόουλαντ, πέθανε χωρίς γιους (1361) άφησε μόνο δυο κόρες.

Η κόρη του Ερρίκου Λευκή του Λάνκαστερ παντρεύτηκε τον τρίτο της ξάδελφο Ιωάννη της Γάνδης τρίτο γιο του Ερρίκου Γ΄ και της Φιλίππης του Αινώ, με τον γάμο έγινε ο σύζυγος της ο δεύτερος δημιουργός του δουκάτου του Λάνκαστερ. Τον Ιωάννη της Γάνδης διαδέχθηκε με τον θάνατο του (4 Φεβρουαρίου 1399) ο γιος του Ερρίκος του Μπόλινμπροκ, 1ος κόμης του Χέρεφορντ. Την ίδια χρονιά ο Ερρίκος του Μπόλινμπροκ ανέτρεψε τον πρώτο ξάδελφο του Ριχάρδος Β΄ της Αγγλίας και ανέβηκε ο ίδιος στον θρόνο ως Ερρίκος Δ΄ της Αγγλίας, το δουκάτο αμέσως ενσωματώθηκε με το στέμμα.
Η τρίτη δημιουργία έγινε από τον ίδιο τον Ερρίκο Δ΄ για λογαρισμό του διαδόχου του Ερρίκου, δούκα της Ουαλίας (10 Νοεμβρίου 1399) όταν ο πρίγκιπας ανέβηκε στον θρόνο ως Ερρίκος Ε΄ της Αγγλίας (1413) το δουκάτο ενσωματώθηκε ξανά στο στέμμα.

Πρώτη δημιουργία (1351)

Ερρίκος, δούκας του Λάνκαστερ

Δεύτερη δημιουργία (1362)

Ιωάννης της Γάνδης
Ερρίκος Δ΄ της Αγγλίας

Τρίτη δημιουργία (1399)

Ερρίκος Ε΄ της Αγγλίας

Παραπομπές

Εξωτερικοί σύνδεσμοι

Δουκάτο του Λάνκαστερ

Δούκες του Λάνκαστερ
Αρχοντική Ρεθύμνου

Η Αρχοντική (παλαιότερη ονομασία: Αρκούδαινα) είναι χωριό και έδρα ομώνυμης κοινότητας του Δήμου Ρεθύμνης στην Περιφερειακή Ενότητα Ρεθύμνης της Κρήτης.

Γεωγραφικά - Ιστορικά στοιχεία 
Η Αρχοντική βρίσκεται ανατολικά του ποταμού Μουσέλα, σε απόσταση περίπου 22 χλμ. Δ.-ΝΔ. από το Ρέθυμνο και σε ύψος 180 μ., στα σύνορα με τον νομό Χανίων. Η παλιά ονομασία της είναι Αρκούδαινα, όνομα που προήλθε από την Αρκουδοθεά Αρτέμιδα, που λάτρευαν στον Εύξεινο Πόντο και η λατρεία της οποίας μεταφέρθηκε στο δυτικό Ρέθυμνο, είναι ένα παραδοσιακό χωριό με κτίσματα σπάνιας αρχιτεκτονικής που χτίστηκαν επί Ενετοκρατίας.

Το 1823 στην Αρκούδαινα έγινε η Γενική Συνέλευση μετά από πρόσκληση του αρμοστή Κρήτης Μανόλη Τομπάξη, με την παρουσία 45 πληρεξουσίων της Κρήτης, με σκοπό να ψηφίσουν νέο πολίτευμα, για την ανασυγκρότηση της Κρήτης. Στις 19 Αυγούστου 1828 οι Τούρκοι της Ρεθύμνης για να εκδικηθούν το θάνατο του Αγριολίδη της Μεσαράς, ήρθαν αιφνιδιαστικά κυκλώνοντας το επαναστατικό χωριό και έβγαλαν από την εκκλησία της Παναγίας την ώρα της θείας λειτουργίας, 90 άοπλους Χριστιανούς Αρχοντικιανούς και τον παπά τους και τους έσφαξαν. Το 1865 μετονομάστηκε σε Αρχοντική, για να υπενθυμίζει όλους τους επαναστάτες που συμμετείχαν στους αγώνες εναντίον των κατακτητών για την ελευθερία της Κρήτης. Η Αρχοντική είναι γνωστή από τα Ενετικά χρόνια, ενώ το χωριό κάηκε ολοσχερώς από τους Τούρκους το 1866.

Η Αρχοντική σήμερα, είναι είναι χωριό του  Μητροπολιτικού Δήμου Ρεθύμνου, το οποίο πριν τις συγχωνεύσεις που επέφερε ο "ΚΑΛΛΙΚΡΑΤΗΣ", ανήκε στο Δήμο Λαππαίων. Συγκαταλέγεται ανάμεσα στους παραδοσιακούς οικισμούς του νομού Ρεθύμνου χαρακτηρισμένος με προεδρικό διάταγμα την 9-8-1995. Ολόκληρος ο οικισμός αποτελεί ιστορικό διατηρητέο μνημείο, με ακτίνα προστασίας 1 χλμ. από τα ορατά όριά του. Σώζει σε καλή κατάσταση πολλά κτήρια χαρακτηριστικά της Ενετοκρατίας, με την ιδιαίτερη αρχιτεκτονική τους φυσιογνωμία, πλήθος από χαρακτηριστικές σκάλες, ελικοειδείς δρόμους, λοτζέτες κλπ. Εδώ υπάρχουν οι εκκλησίες της Γέννησης της Θεοτόκου, που είχε μετατραπεί σε τζαμί επί Τουρκοκρατίας, η παλιά ενετική εκκλησία του Αγίου Γεωργίου, ο ναός του Αγίου Πνεύματος, ο Άγιος Ιωάννης ο Πρόδρομος, και το ξωκλήσι της Μεταμόρφωσης.

Αρχοντικιανοί 

Σταγάκης Μανώλης: κατασκευαστής της λύρας
Μοράκης Μανούσος: καπετάνιος Εθνικής Αντίστασης.
Γκαγκαουδάκης Ι. Νίκος: ποιητής

Διοικητικά - Πληθυσμιακά στοιχεία 
Δείτε Κοινότητα Αρχοντικής

Ως οικισμός αναφέρεται επίσημα, με τηνπαλιά ονομασία της Αρκούδαινα, το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Το 1926 με το ΦΕΚ 88Β - 16/11/1926 μετονομάστηκε σε Αρχοντική. Σύμφωνα με το πρόγραμμα Καλλικράτης και το πρόγραμμα Κλεισθένης Ι αποτελεί την ομώνυμη  κοινότητα που υπάγεται στη δημοτική ενότητα Λαππαίων του δήμου Ρεθύμνης και σύμφωνα με την απογραφή 2011 έχει 244 κατοίκους.

Πληθυσμός

Παραπομπές

Πηγές 
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)  

Χωριά του νομού Ρεθύμνης
Δήμος Ρεθύμνης
Αλί Αγκουιλάρ

Η Αλί Αγκουιλάρ (28 Αυγούστου 1995) είναι Αμερικανίδα αθλήτρια του σόφτμπολ. Ανήκει στην ομάδα Ουάσινγκτον Χάσκιζ.

Γεννήθηκε στη Ρόουζβιλ της Καλιφόρνια. Η Αγκουιλάρ επιλέχτηκε να εκπροσωπήσει τη χώρα της (ΗΠΑ) στο Παγκόσμιο Πρωτάθλημα Σόφτμπολ 2016, όπου και κέρδισε το χρυσό μετάλλιο. Μπήκε στην εθνική ομάδα των Ηνωμένων Πολιτειών και το 2018 προκρίθηκε στους Θερινούς Ολυμπιακούς Αγώνες 2020.

Παραπομπές 

Αμερικανίδες αθλήτριες του σόφτμπολ
Αερολέσχη της Γαλλίας

Η Αερολέσχη της Γαλλίας (), ιδρύθηκε με την ονομασία Aéro-Club (Αερολέσχη) στις 20 Οκτωβρίου 1898 ως ένας σύλλογος με σκοπό «την προώθηση της αεροπλοΐας» από τους Έρνεστ Αρτσντίκον, Λεόν Σερπογέ, Ανρί ντε λα Βαλέτ, Ιούλιο Βερν και τη σύζυγό του, Αντρέ Μισελέν, Αλμπέρ ντε Ντιόν, Αλμπέρτου Σάντους-Ντουμό, Ανρί Ντόιτς ντε λα Μερτέ και Ανρί ντε Λα Βωλ. Στις 20 Απριλίου η ονομασία της άλλαξε σε Aéro-Club de France.

Αρχικά η Αερολέσχη της Γαλλίας έθετε τους κανονισμούς που καθόριζαν την ελεγχόμενη αεροπορία στη Γαλλία. Από τον σχηματισμό της και έπειτα έθεσε τους κανόνες που σήμαναν μερικά από τα «πρωτεία» της αεροπορίας, όπως η πρώτη πτήση απόστασης μεγαλύτερης του 1 χιλιομέτρου σε κλειστό κύκλωμα και η πρώτη πτήση ελικοπτέρου, ενώ οργάνωσε και ορισμένες διοργανώσεις όπως:
 το βραβείο Deutsch de la Meurthe, μία διοργάνωση για πηδαλιουχούμενα αερόπλοια από το 1901
 το Κύπελλο Gordon Bennett για αεροσκάφη σταθερών πτερύγων το 1909

Η λέσχη εξέδιδε το περιοδικό L'Aérophile από το 1898 έως το 1947, και από το 1997 εκδίδει το περιοδικό Aérofrance.

Η Αερολέσχη της Γαλλίας ήταν ιδρυτικό μέλος της Διεθνούς Αεροναυτικής Ομοσπονδίας (FAI) το 1905, μία σύμπραξη με άλλες εθνικές οργανώσεις.

Μετά το 1945 ορισμένοι από τους διακανονιστικούς ρόλους της Αερολέσχης αναλήφθηκαν από άλλα σώματα, και η αερολέσχη επικεντρώνεται πλέον στην προώθηση της αεροπορίας και τις πιστοποιήσεις.

Μετάλλιο
Η Αερολέσχη βραβεύει με το Μεγάλο Μετάλλιο της, άτομα τα οποία συνέβαλαν στην προώθηση της αεροπορίας. Μεταξύ των νικητών είναι η ομάδα δοκιμών του Airbus A380, οι επικεφαλής των EADS, British Aerospace, Air France και British Airways για την κατασκευή του Κονκόρντ, αστροναύτες της ESA και της NASA (Νηλ Άρμστρονγκ, Μπαζ Όλντριν, Μάικλ Κόλινς), πρωτοπόροι της αεροπορίας (Γκαμπριέλ Βουαζάν, Κλεμάν Αντέρ, Ρολάν Γκαρός, Λουί Μπλεριό, αδελφοί Ράιτ, Αλμπέρτου Σάντους-Ντουμό) αλλά και πιλότοι της Γαλλικής Πολεμικής Αεροπορίας από τον Α΄ Παγκόσμιο Πόλεμο.

Παραπομπές

Εξωτερικοί σύνδεσμοι

Οργανώσεις με έδρα τη Γαλλία
Δημήτρης Αλεξανδρής

Ο Δημήτρης Αλεξανδρής (πραγματικό όνομα: Δημήτριος Πουρσανίδης, γενν. Πειραιάς,1970-) είναι Έλληνας ηθοποιός, απόφοιτος της Δραματικής Σχολής Βεάκη.

Έγινε ιδιαίτερα γνωστός μέσα από τον πρωταγωνιστικό του ρόλο στην τηλεοπτική σειρά του Mega Channel «Λόγω τιμής» τη σεζόν 1996-1997. Η σειρά γνώρισε τεράστια επιτυχία και έχει προβληθεί σε επανάληψη αρκετές φορές μέχρι σήμερα.

To 1995 κερδίζει το βραβείο Α' Ανδρικού ρόλου στο φεστιβάλ Θεσσαλονίκης για τον ρόλο του στη ταινία "Με μια κραυγή"

Το 1996 κερδίζει το βραβείο Α' Ανδρικού ρόλου στα Κρατικό Βραβεία Κινηματογράφου .

To 1999 κερδίζει το βραβείο Α' Ανδρικού ρόλου στο φεστιβάλ Θεσσαλονίκης για τον ρόλο του στη ταινία "Το καναρινί ποδήλατο"

Το 2000 κερδίζει το Βραβείο Α' Ανδρικού ρόλου στο Διεθνές φεστιβάλ Χαιντεραμπάτ.

Το 2013 του απονεμήθηκε το Βραβείο Μάνος Κατράκης για τον πρωταγωνιστικό ρόλο στην παράσταση "Κράμερ εναντίον Κράμερ".

Έχει διακριθεί ακόμη σε πολλές ακόμη ταινίες και παραστάσεις.

Προσωπική ζωή

Οικογένεια 
Είναι παντρεμένος και έχει δύο παιδιά: έναν γιο (γενν. 2003) και μια κόρη (γενν. 2006).

Έχει δύο μικρότερους αδελφούς, τον παλαίμαχο ποδοσφαιριστή Ηλία Πουρσανίδη και τον ηθοποιό Νίκο Πουρσανίδη.

Τηλεόραση

Κινηματογράφος

Θέατρο 

Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης
Beiträge zur genauern Kenntniß der ehstnischen Sprache

Το Beiträge zur genauern Kenntniß der ehstnischen Sprache, συνήθως αναφέρεται ως Beiträge, ήταν το πρώτο επιστημονικό περιοδικό στην εσθονική γλώσσα, το οποίο εκδόθηκε από τον Γιόχαν Χάινριχ Ροζενπλέντερ και δημοσιεύθηκε το 1813-1832.

Το κείμενο έχει γίνει κοινό κτήμα. Ηλεκτρονικές εικόνες από το αρχικό κείμενο είναι διαθέσιμες στην ιστοσελίδα της EEVA.

Εξωτερικοί σύνδεσμοι 

 EEVA: ευρετήριο στο Beiträge

Εσθονική γλώσσα
Δοξαστικό

Το δοξαστικό είναι τροπάριο, που ακολουθεί τη φράση "Δόξα Πατρί και Υιώ και Αγίω Πνεύματι". Ψάλλεται στην αρχή (μετά τα στιχηρά) ή το τέλος (μετά τα απόστιχα) ακολουθιών (Εσπερινού, Λιτής, Όρθρου) ως κατακλείδα της υμνολογίας.

Τα ένδεκα αναστάσιμα εωθινά δοξαστικά τού Όρθρου τα έγραψε ο Λέοντας ΣΤ΄ ο Σοφός Αυτοκράτορας των Ρωμαίων. Τα περισσότερα όμως είναι ανώνυμα ή υπάρχει σύγχυση ως προς τον ποιητή τους. Το κείμενο τους συντίθενται από φράσεις της Γραφής ή από (εγκωμιαστικά) πατερικά κείμενα. Συνήθως είναι πεζά· το παρακάτω Κοσμά τού Μελωδού όμως είναι έμμετρο και εντυπωσιάζει για την εντέλεια της επεξεργασίας του:
Γλώσσαι ποτε συνεχύθησαν
 δια την τόλμαν της πυργοποιίας·
γλώσσαι δε νυν εσοφίσθησαν
δια την δόξαν της θεογνωσίας.
(Πεντηκοστάριο, Δευτέρα τού Αγίου Πνεύματος).

Το δοξαστικό είναι ως προς το μέλος ιδιόμελο ή προσόμοιο. Αν υπάρχουν δύο δοξαστικά, τού δεύτερου προτάσεται η φράση "και νυν και αεί και εις τους αιώνας αμήν".

Πηγές
 Θεοχάρης Δετοράκης, Βυζαντινή Υμνογραφία (Πανεπιστημιακές παραδόσεις), Ηράκλειο 21997.

Δείτε επίσης
 Βυζαντινή μουσική

Εκκλησιαστική υμνολογία
Κυβερνείο Μουμπαράκ Αλ-Καμπίρ

Το Κυβερνείο Μουμπαράκ Αλ-Καμπίρ ( Muḥāfaẓat Mubārak al Kabīr) είναι κυβερνείο του Κουβέιτ. Στεγάζει κυρίως κατοικημένες περιοχές. Ιδρύθηκε το 2000 όταν το κυβερνείο Χαουαλλί  χωρίστηκε στα δύο. Το κυβερνείο υποδιαιρείται σε 8 περιοχές και πρωτεύουσα είναι το Μουμπαράκ Αλ-Καμπίρ. Έχει έκταση 100 τ.χλμ. και πληθυσμό 230.727 κατοίκων, σύμφωνα με στοιχεία για τον Ιούνιο του 2014.

Παραπομπές 

Κυβερνεία του Κουβέιτ
Τζων του Μπεργκ (1286 - 1313)

Ο Τζων του Μπεργκ (1286 - 18 Ιουνίου 1313) διάδοχος της κομητείας του Όλστερ ήταν δεύτερος γιος του Ρίτσαρντ Όγκ ντε Μπεργκ, 2ου κόμη του Όλστερ και της Μάργκαρετ ντε Μπεργκ. Παντρεύτηκε (30 Σεπτεμβρίου 1308) στο αβαείο του Γουόλθαμ στο Έσσεξ την Ελισάβετ του Κλερ που η μητέρα της Ιωάννα της Άκρας ήταν κόρη του Εδουάρδου Α΄ της Αγγλίας, μαζί της απέκτησε :

Γουίλιαμ Μπεργκ, 3ος κόμης του Όλστερ

O Τζων του Μπεργκ πέθανε πρόωρα την επόμενη χρονιά στο Γκόλγουεϊ, ο γιος του ήταν διάδοχος στην κομητεία του Όλστερ.

Οίκος του Μπεργκ
Πύργος του Ρολογιού του Ιζμίτ

Ο Πύργος του Ρολογιού του Ιζμίτ (τουρκ.: İzmit Saat Kulesi) χτίστηκε το 1901, σε σχέδια του αρχιτέκτονα Βεντάτ Τεκ (Vedat Tek), με εντολή  του κυβερνήτη του Ιζμίτ Μουσά Καζίμ Μπέη, για να τιμηθεί η 25η επέτειος από την άνοδο στην εξουσία του Σουλτάνου Αμπντούλ Χαμίτ Β΄. Σύμφωνα με άλλες πηγές ο αρχιτέκτονας του πύργου ήταν ο Μιχράν Αζαριάν.
 
Ο Πύργος του Ρολογιού του Ιζμίτ είναι χτισμένος μπροστά στο Κιόσκι Χιουνκάρ του Σουλτάνου Αμπντούλ Χαμίτ και έχει τέσσερις ορόφους. Στο ισόγειο υπάρχουν κρήνες, ενώ στον τελευταίο όροφο βρίσκεται το ρολόι. Σε όλες τις πλευρές των μεσαίων ορόφων υπάρχει η σφραγίδα του Σουλτάνου Αμπντούλ Χαμίτ Β΄.

Πυργος Ρολογιου
Παλάτι Λινγκάνα

Το Παλάτι Λινγκάνα είναι κατοικία του Βασιλιά Γίγκμε Χεσάρ Ναμγκιέλ Ουάνγκτσουκ του Μπουτάν. Βρίσκεται στον περίβολο του Ντζονγκ Τασιτσχοντζόνγκ στην πρωτεύουσα της Θίμφου.

Εδώ η σύζυγος του βασιλιά Τζετσούν Πέμα γέννησε τον Γίγκμε Ναμγκιέλ Ουάνγκτσουκ στις 5 Φεβρουαρίου 2016.

Παραπομπές 

Μπουτάν
Δημόσια Οικονομική Υπηρεσία (Ελλάδα)

Η Δημόσια Οικονομική Υπηρεσία (ΔΟΥ) είναι παράρτημα της ΑΑΔΕ, στην καθομιλουμένη, εφορία, για την οικονομική συνδιαλλαγή φυσικών και νομικών προσώπων με το κράτος. Οι Ανώνυμες Εταιρείες υπάγονται στη ΔΟΥ-ΦΑΕ (Δημόσια Οικονομική Υπηρεσία Φορολογίας Ανωνύμων Εταιρειών).
 
Δεν υπάρχει κεντρικός ή επίσημος διαδικτυακός ιστότοπος της ΔΟΥ για την πραγματοποίηση επιχειρηματικών δραστηριοτήτων ή τη λήψη φορμών μέσω διαδικτύου, επειδή κάθε δήμος είναι υπεύθυνος μόνο για την παροχή ενός ενημερωτικού ιστοτόπου. Όλες οι συναλλαγές απαιτούν ΑΦΜ, ο οποίος είναι διαφορετικός από τον αριθμό ΑΜΚΑ.

Το 1845 εκδόθηκε ο πρώτος νόμος για την ίδρυση φορέα οικονομικών συνδιαλλαγών με το νεοσύστατο κράτος από τον Ανδρέα Μεταξά. Ιδρύθηκε μία Οικονομική Εφορία σε κάθε επαρχία. Στις 8 Αυγούστου 2011 η κυβέρνηση άρχισε να μειώνει τον αριθμό των ΔΟΥ, στη συνέχεια κατήργησε 49 ΔΟΥ στις 22 Οκτωβρίου 2012, 51  ΔΟΥ καταργήθηκαν στις 14 Ιανουαρίου 2013 και 19 νησιωτικές ΔΟΥ στις 17 Ιουνίου 2013. Στις 22 Φεβρουαρίου 2018 ανακοινώθηκε η κατάργηση ή συγχώνευση 16 ΔΟΥ και στις 7 Σεπτεμβρίου 2018 άλλες 4 ΔΟΥ ανακοινώθηκε ότι θα συγκεντρωθούν.

Σήμερα υπάρχουν 102 ΔΟΥ 60 Ά Τάξης, 37 Ά - Β’ Τάξης και 5 Β’ τάξης.

Ελληνική οικονομία
Κυβερνείο Πρωτεύουσας (Κουβέιτ)

Το Αλ Ασίμα (), επίσης γνωστό ως Αλ Κουβέιτ ή Πρωτεύουσα είναι ένα από τα έξι κυβερνεία του Κουβέιτ, και αποτελείται από τις εξής επαρχίες:

Το Αλ Ασίμα σημαίνει "πρωτεύουσα" στα αραβικά. Το κυβερνείο στεγάζει τα περισσότερα οικονομικά και επιχειρηματικά κέντρα της χώρας όπως το Χρηματιστήριο του Κουβέιτ. Το κυβερνείο έχει έκταση 200 τ.χλμ. και πληθυσμό 534.964 κατοίκων για τον Ιούνιο του 2014.

Κυβέρνηση 
Ο Νασίρ Σαμπάχ Νασίρ Μουμπάρακ Α΄ ήταν κυβερνήτης από το 1962 μέχρι το θάνατό του το 1979. Ο Σαλίμ Σαμπάχ Νασίρ Μουμπάρακ έγινε ο επόμενος κυβερνήτης γύρω το 1979. Ο Τζαμπίρ Αμπνταλάχ Τζαμπίρ Αμπνταλάχ Β΄ έγινε κυβερνήτης το 1985.

Παραπομπές 

Κυβερνεία του Κουβέιτ
Κυβερνείο Χαουαλλί

Το Κυβερνείο Χαουαλλί ( Muḥāfaẓat Ḥawalli) είναι ένα από τα έξι κυβερνεία του Κουβέιτ, που αποτελείται από τις παρακάτω περιοχές:

Χαουαλλί
Μπαγιάν
Μίσρεφ
Μαϊντάν Χαουαλλί
Τζαμπρίγια
Ρουμαϊθίγια
Σαλμίγια
Σαλούα
Σάαμπ

Ο Ναουάζ Αλ-Αχμάντ Αλ-Τζαμπέρ Αλ-Σαμπάχ έγινε κυβερνήτης το 1962. Ο σημερινός κυβερνήτης του κυβερνείου Χαουαλλί είναι ο Αντιστράτηγος Σέιχ Αχμάντ Αλ-Ναουάφ Αλ-Σαμπάχ. Η έκταση είναι 82 τ.χλμ.

Μια εκτίμηση για το 2005 ανέφερε τον πληθυσμό του κυβερνείου στα 393.861 άτομα.

Εκτίμηση της 31 Δεκεμβρίου 2007 ανέφερε τον πληθυσμό του Χαουαλλί στα 714.876 άτομα.

Τον Ιούνιο του 2014, ο πληθυσμός του Χαουαλλί εκτιμάται στα 890.533 άτομα.

Αθλητισμός 
Η Καντσία ΣΚ και Αλ-Σαλμίγια ΣΚ εδρεύουν στο κυβερνείο Χαουαλλί.

Αξιοσημείωτα άτομα 

Αμπνταλάχ Αμπνταλραχμάν Αλρουουαϊσέντ
Κάζεμ Αμπάλ
Ιμπραήμ Χραϊμπούτ
Αμπντουλρασούλ Αμπντουλρεντά Μπεχμπεμπάνι, πρώην Πρόεδρος του Στέιτ Ντιπάρτμεντ για την παροχή Νομικών Συμβουλών και τη Νομοθεσία

Παραπομπές 

Κυβερνεία του Κουβέιτ
Κυβερνείο Φαρουανίγια

Το Κυβερνείο Φαρουανίγια ( Muḥāfaẓat al-Farwānīyah) είναι το πιο πυκνοκατοικημένο από τα έξι κυβερνεία του Κουβέιτ και σε αυτό πραγματοποιείται σημαντικό μέρος των εμπορικών δραστηριοτήτων της χώρας. Τον Μάιο του 2014, Κυβερνήτης ήταν ο Φαϊσάλ Χ. Μ. Αλ-Σαμπάχ. Έχει έκταση 190 τ.χλμ και, σύμφωνα με στοιχεία του Ιουνίου 2017, 1.169.312 κατοίκους. Αποτελείται από τις εξής περιοχές:

 Αμπράγκ Κιτάν
 Αλ Ανταλούς
 Ισμπίλια
 Τζλιμπ αλ Σογιούκ
 Ομαρίγια
 Αρντίγια
 Βιομηχανικό Αρντίγια
 Φορντούς
 Φαρουανίγια
 Σανταντίγια
 Ριχάμπ
 Ραμπίγια
 Βιομηχανικό Ράι
 Αμπντουλάχ αλ Μουμπάρακ
 Ντατζίτζ
 Νότιο Χαϊτάν

Αθλητισμός 
Η Αλ Τανταμόν ΣΚ, η οποία εδρεύει στο κυβερνείο, έχει κερδίσει το εθνικό πρωτάθλημα ποδοσφαίρου τρεις φορές.

Παραπομπές 

Κυβερνεία του Κουβέιτ
Ευάνθης Χατζηβασιλείου

Ο Ευάνθης Χατζηβασιλείου (γενν. 1966) είναι πανεπιστημιακός, τακτικός καθηγητής της Ιστορίας του Μεταπολεμικού Κόσμου στο τμήμα Ιστορίας και Αρχαιολογίας της Φιλοσοφικής Σχολής του Πανεπιστημίου Αθηνών.

Βιογραφικά στοιχεία 
Γεννήθηκε στο Δοξάτο Δράμας και σπούδασε νομικά στο Αριστοτέλειο Πανεπιστήμιο Θεσσαλονίκης. Πραγματοποίησε μεταπτυχιακές σπουδές στην Ιστορία Διεθνών Σχέσεων του Οικονομικού Πανεπιστημίου Λονδίνου (LSE) με υποτροφία του ΙΚΥ και το 1992 αναγορεύθηκε διδάκτωρ αυτού. Το 2000 εξελέγη λέκτορας με γνωστικό αντικείμενο την Μεταπολεμική Ιστορία στο τμήμα Ιστορία και Αρχαιολογίας της Φιλοσοφικής Σχολής του Πανεπιστημίου Αθηνών, το 2004 επίκουρος καθηγητής, το 2010 αναπληρωτής καθηγητής και το 2015 τακτικός καθηγητής.

Είναι μέλος της επιστημονικής επιτροπής του Ιδρύματος για τον Κοινοβουλευτισμό και τη Δημοκρατία, της Βουλής των Ελλήνων ενώ διετέλεσε και πρόεδρος του την περίοδο 2013 - 2016, μέλος του επιστημονικού συμβουλίου του Ινστιτούτου Δημοκρατίας «Κωνσταντίνος Καραμανλής» και εταίρος της Φιλεκπαιδευτικής Εταιρείας. Έχει τιμηθεί με το Α΄ Βραβείο «Μνήμη Ελευθερίου Βενιζέλου» από την Βουλή των Ελλήνων (1994) με το βραβείο της Ακαδημίας Αθηνών (2005), και με το Edmund Keeley Book Prize της Modern Greek Studies Association (2007).

Τον Μάρτιο του 2016 ορίστηκε υπεύθυνος του Τομέα Πολιτισμού της Νέας Δημοκρατίας.

Αρθρογραφεί τακτικά στην εφημερίδα Η Καθημερινή. Έχει συγγράψει αρκετά βιβλία σχετικά με την ελληνική ιστορία και έχει συμμετάσχει σε πλήθος συνεδρίων.

Εργογραφία 
 Το κυπριακό ζήτημα 1878 - 1960 (1998, Ελληνικά Γράμματα)
 Εισαγωγή στην ιστορία του μεταπολεμικού κόσμου, (2001, Εκδόσεις Πατάκη [κείμενα, επιμέλεια σειράς])
 ΠΕΑΝ (1941-1945): Πανελλήνιος Ένωση Αγωνιζόμενων Νέων, (2004, Σύλλογος προς Διάδοσιν Ωφελίμων Βιβλίων: βραβείο Ακαδημίας Αθηνών 2005)
 Greece and the Cold War: Frontline State, 1952-1967 (2006, London and New York: Routledge: Edmund Keeley Book Prize)
 Ελληνικός φιλελευθερισμός (2010, Εκδόσεις Πατάκη)
 Βιώματα του Μακεδονικού Ζητήματος (2014, Εκδόσεις Πατάκη)

Παραπομπές 

Χ
Καθηγητές Εθνικού και Καποδιστριακού πανεπιστημίου Αθηνών
Βραβευθέντες Ακαδημίας Αθηνών
Fremmedarbejderbladet

Η Fremmedarbejderbladet (ελληνικά: Το Περιοδικό του Αλλοδαπού Εργάτη ή Εφημερίδα του Αλλοδαπού Εργάτη, , , ) ήταν περιοδική έκδοση για αλλοδαπούς εργαζόμενους στη Δανία που δημοσιευόταν μηνιαίως από το 1971 έως το 1977. Δημοσιευόταν στα δανικά, τουρκικά και σερβοκροατικά για όλη τη διάρκειά ύπαρξής του. Εκδόθηκε επίσης στα αραβικά από το 1971-1972, στα Ούρντου από το 1971-1972 και 1973-1977, και στα αγγλικά από το 1972-1973. Ο Όλε Χάμμερ υπηρέτησε ως αρχισυντάκτης. Η εφημερίδα μεριμνούσε ειδικά για τους ξένους εργάτες που έφθαναν στη Δανία από το 1960 έως το 1973 από την Τουρκία, τη Γιουγκοσλαβία, το Πακιστάν, τη Μέση Ανατολή και τη Βόρεια Αφρική (συγκρίσιμη με τους Γκασταρμπάιτερ στην Γερμανία), και παρείχε πληροφορίες σχετικά με τη στέγαση, τις άδειες εργασίας, τη συλλογική διαπραγμάτευση, τους φόρους, την υγεία και την ασφάλεια στην εργασία, και τον δανικό πολιτισμό γενικότερα.

Η Fremmedarbejderbladet λάμβανε χρηματοδότηση από διάφορες πηγές, συμπεριλαμβανομένου του Συλλόγου Εργοδοτών της Δανίας, τη Δανική Συνομοσπονδία Συνδικάτων, η Δανική Ομοσπονδία των Ανειδίκευτων Εργατών και των Εξειδικευμένων Εργαζομένων, το Υπουργείο Εργασίας, τη δανική Ένωση για τη Διεθνή Συνεργασία, από διαφημίσεις, συνδρομές και άλλους οργανισμούς.

Παραπομπές 

Εφημερίδες στην αραβική γλώσσα
Εφημερίδες στη δανική γλώσσα
Εφημερίδες στην αγγλική γλώσσα
Εφημερίδες στην τουρκική γλώσσα
Γ΄ Εθνική ποδοσφαίρου ανδρών 2018-2019

Η  Γ΄ Εθνική Ερασιτεχνική Κατηγορία περιόδου 2018-19 ήταν η 37η περίοδος της 3ης μεγαλύτερης βαθμίδας ποδοσφαίρου στην Ελλάδα από την επίσημη ίδρυσή της το 1982. Από τις 115 ομάδες που είχαν δικαίωμα συμμετοχής έλαβαν μέρος τελικά 107 ομάδες οι οποίες και χωρίστηκαν σε 8 ομίλους. Οι πρωταθλήτριες των ομίλων κέρδισαν την άνοδο στην νέα Football league με την αναδιάρθρωση του 2018 ενώ οι δευτεραθλητές θα αγωνιστούν σε αγώνες μπαράζ όπου θα προκύψουν αλλά 4 εισιτήρια. Υποβιβάστηκαν οι σύλλογοι που τερμάτισαν από την 10η θέση και χαμηλότερα στους ομίλους των 14 ομάδων και από την 9η θέση και χαμηλότερα στους ομίλους με 13 ή 12 ομάδες

Διοργάνωση
Στις 6 Σεπτεμβρίου 2018 ανακοινώθηκαν από την Ε.Π.Ο. οι 8 όμιλοι του πρωταθλήματος, ενώ στις 12 Σεπτεμβρίου 2018 ορίστηκε να γίνει η κλήρωση του προγράμματος των αγώνων του πρωταθλήματος. Επίσης, η έναρξη του πρωταθλήματος είχε μετατεθεί από τις 23 Σεπτεμβρίου, όπως αρχικά είχε ανακοινωθεί, στις 30 Σεπτεμβρίου 2018.

1ος Όμιλος

Ομάδες

Βαθμολογία

2ος Όμιλος

Ομάδες

Βαθμολογία

3ος Όμιλος

Ομάδες

Βαθμολογία

4ος Όμιλος

Ομάδες

Βαθμολογία

5ος Όμιλος

Ομάδες

Βαθμολογία

6ος Όμιλος

Ομάδες

Βαθμολογία

7ος Όμιλος

Ομάδες

Βαθμολογία

8ος Όμιλος

Ομάδες

Βαθμολογία

Μπαράζ Ανόδου 

|}

Πηγή ΕΠΟ

Επιλαχούσες 
Η κατάταξη των ομάδων που ηττήθηκαν στα μπαράζ ανόδου και που μπορεί να κληθούν να αναπληρώσουν κενές θέσεις στη Football League ήταν ως εξής:

Παραπομπές 

 

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2018–2019
Μιχάλης Καλογήρου

Ο Μιχάλης Καλογήρου είναι Έλληνας δικηγόρος και πολιτικός.

Βιογραφία
Γεννήθηκε το 1975 στην Αθήνα και σπούδασε νομική στην Ιταλία. 

Από το 2000 και μετά είναι μάχιμος δικηγόρος και έχει διατελέσει σύμβουλος του διοικητικού συμβουλίου του δικηγορικού συλλόγου Αθήνα από το 2014. 

Παράλληλα, από τον Ιανουάριο του 2015 έως τον Αύγουστο του 2015 διετέλεσε νομικός σύμβουλος στο Υπουργείο Επικρατείας, ενώ είναι ένας από τους πρωτεργάτες της επαναλειτουργίας της ΕΡΤ, αλλά και για τη δημιουργία αυτού του νομοσχεδίου. 

Από τον Αύγουστο του 2015 ήταν γενικός γραμματέας στην υπηρεσιακή κυβέρνηση της Βασιλικής Θάνου, αλλά και στην κυβέρνηση Αλέξη Τσίπρα Σεπτεμβρίου 2015, μέχρι τον Αύγουστο του 2018. Στον δεύτερο ανασχηματισμό της δεύτερης κυβέρνησης του Αλέξη Τσίπρα, ανέλαβε το Υπουργείο Δικαιοσύνης, Διαφάνειας και Ανθρωπίνων Δικαιωμάτων, αντικαθιστώντας τον προκάτοχό του Σταύρο Κοντονή. 

Από τον Ιούλιο του 2019, είναι διευθυντής του πολιτικού γραφείου του αρχηγού της αξιωματικής αντιπολίτευσης Αλέξη Τσίπρα.

Παραπομπές

Έλληνες δικηγόροι
Έλληνες υπουργοί Δικαιοσύνης, Διαφάνειας και Ανθρωπίνων Δικαιωμάτων
Έλληνες Γενικοί Γραμματείς της Κυβέρνησης
Σταύρος Αραχωβίτης

Ο Σταύρος Αραχωβίτης (14 Δεκεμβρίου 1972) είναι Έλληνας πολιτικός.

Βιογραφικά στοιχεία 

Γεννήθηκε στην Σπάρτη, σπούδασε στο Γεωπονικό Πανεπιστήμιο Αθηνών και εργάστηκε ως γεωπόνος. 

Είναι βουλευτής του ΣΥΡΙΖΑ, αφού εκλέχθηκε τον Μάιο του 2012, τον Ιανουάριο και τον Σεπτέμβριο του 2015, καθώς και τον Ιούλιο του 2019. Είναι τομεάρχης Αγροτικής ανάπτυξης και μέλος της επιτροπής για την παραγωγή και το εμπόριο. Στον δεύτερο ανασχηματισμό της δεύτερης κυβέρνησης του Αλέξη Τσίπρα, ανέλαβε το Υπουργείο Αγροτικής Ανάπτυξης και Τροφίμων, αντικαθιστώντας τον προκάτοχό του, τον Βαγγέλη Αποστόλου, όπου και έγινε στις 29 Αυγούστου 2018. Διατήρησε το αξίωμα έως τις 9 Ιουλίου του 2019. 

Είναι έγγαμος με τρία παιδιά, ομιλεί αγγλικά.

Παραπομπές

Έλληνες γεωπόνοι
Βουλευτές εκλεγμένοι με τον ΣΥΡΙΖΑ
Βουλευτές Λακωνίας
Έλληνες υπουργοί Αγροτικής Ανάπτυξης και Τροφίμων
Ζαΐρ Μπολσονάρου

Ο Ζαΐρ Μεσίας Μπολσονάρου (πορτ: Jair Messias Bolsonaro, () είναι Βραζιλιάνος πολιτικός και πρώην αξιωματικός του στρατού. Είναι πρόεδρος της Βραζιλίας και ανέλαβε καθήκοντα την 1η Ιανουαρίου 2019 μέχρι την 1η Ιανουαρίου 2023 όπου αναμένεται και η παραίτηση του από την προεδρία έπειτα από την ήττα του στις Βραζιλιάνικες γενικές εκλογές 2022. Έχοντας περάσει από πολλά κόμματα, εκλέχθηκε Πρόεδρος Δημοκρατίας ως μέλος του κόμματος Partido Social Liberal, από το οποίο αποχώρησε το 2019.

Έχει προκαλέσει μεγάλες αντιδράσεις λόγω των θέσεων του σε μια σειρά από ζητήματα. Ειδικότερα έχει εκφραστεί θετικά για τη στρατιωτική δικτατορία που κυβέρνησε τη Βραζιλία από το 1964 μέχρι το 1985, υποστηρίζει την επαναφορά της θανατικής ποινής, καθώς και ότι οι άνδρες και οι γυναίκες δε θα πρέπει να λαμβάνουν τους ίδιους μισθούς ενώ είναι αντίθετος μεταξύ άλλων στο γάμο των ομοφυλοφίλων, στις αμβλώσεις και στους μετανάστες.

Στις 6 Σεπτεμβρίου 2018 δέχθηκε δολοφονική επίθεση με μαχαίρι κατά τη διάρκεια προεκλογικής συγκέντρωσης στην πόλη Ζουίζ ντι Φόρα (Μίνας Ζεράις).

Στις 30 Οκτωβρίου 2022, ο Μπολσονάρο έχασε τις προεδρικές εκλογές από τον Λουίς Ινάσιο Λούλα ντα Σίλβα, και έγινε ο πρώτος πρόεδρος της Βραζιλίας που δεν κατάφερε να επανεκλεγεί εδώ και 30 χρόνια.

Παραπομπές

Βραζιλιάνοι πολιτικοί
Βραζιλιάνοι γερμανικής καταγωγής
Πρόσωπα γερμανικής καταγωγής
Γερμανική εισβολή στην Δανία (1940)

Η γερμανική εισβολή στη Δανία ήταν η μάχη που ακολούθησε τη διάσχιση των Δανικών συνόρων από τον γερμανικό στρατό στις 9 Απριλίου 1940 από ξηρά, θάλασσα και αέρα. Διαρκώντας περίπου έξι ώρες, η γερμανική εκστρατεία ξηράς εναντίον της Δανίας ήταν μία από τις συντομότερες στρατιωτικές επιχειρήσεις του Β΄ Παγκοσμίου Πολέμου.

Υπόβαθρο 
Η επίθεση στη Δανία ήταν προγραμματισμένη ως μέρος της γερμανικής Επιχείρησης Weserübung Süd – το γερμανικό σχέδιο για εισβολή στη Νορβηγία. Ο σκοπός ήταν κυρίως η εξασφάλιση των μεταλλευμάτων σιδήρου που μεταφέροντας ναυτικά από το Νάρβικ. Προκειμένου να καταλάβουν τη Νορβηγία, οι Γερμανοί έπρεπε να ελέγχουν το λιμάνι έξω από το Άλμποργκ στη βόρεια Γιουτλάνδη. Η ηγεσία της Kriegsmarine ήταν υπέρ της κατοχής της Δανίας, προκειμένου να επεκτείνει το γερμανικό θαλάσσιο δίκτυο άμυνας προς τα βόρεια, καθιστώντας πιο δύσκολο για τα Βρετανικά πλοία να υπερφαλαγγίσουν το σύστημα από το βορρά, όταν επιτίθεντο σε πλοία στον Ατλαντικό. Επιπλέον, τα νορβηγικά φιόρδ παρείχαν και άριστες βάσεις για να επιτίθενται τα γερμανικά υποβρύχια στον Βόρειο Ατλαντικό.

Το γερμανικό σχέδιο επίθεσης 
Η γερμανική διοίκηση προγραμμάτισε μια συνδυασμένη επίθεση στη Δανία για την κατάληψη της χώρας το συντομότερο δυνατό, με μια εναέρια επίθεση στα αεροδρόμια του Aalborg και μια αιφνιδιαστική προσγείωση του πεζικού από τα βοηθητικά του ναυτικού στην Κοπεγχάγη, με μια ταυτόχρονη επίθεση εδάφους κατά τη χερσόνησο της Γιουτλάνδης. Στις 4 Απριλίου, ο Ναύαρχος Βίλχελμ Κανάρις, αρχηγός της Άμπβερ και εμπλεκόμενος στη γερμανική αντίσταση κατά του Ναζισμού, προειδοποίησε τους Δανούς για επικείμενη εισβολή.

Αψιμαχίες 
Αν και ο Στρατός της Δανίας είχε προειδοποιηθεί για την επίθεση, του είχε αρνηθεί η άδεια παράταξης ή προετοιμασίας αμυντικών θέσεων, καθώς η δανική κυβέρνηση δεν ήθελε να δώσει στους Γερμανούς καμία πρόκληση για τις πράξεις τους. Το μόνο που ήταν διαθέσιμο για να συναντήσει τη εισβολή ξηράς ήταν μικρές και διάσπαρτες μονάδες της φρουράς συνόρων και μέρη της μεραρχίας Γιουτλάνδης. Πιστεύοντας ότι η επίθεση ήταν επικείμενη, τα στρατεύματα τέθηκαν σε πλήρη επιφυλακή στις 13:30 στις 8 Απριλίου.

Μάχη στη Γιουτλάνδη 
Τα δανικά σύνορα παραβιάστηκαν στο Σαίντ, Ρενς, Πάδβοργ και Κρούσσα στις 04:15 την 9η. Με το Kriegsmarine (ναυτικό) ταυτόχρονα να αποβιβάζει στρατεύματα στο Λίλλεμπελτ, τα στρατεύματα στα σύνορα αποκόπηκαν στην αρχή της μάχης. Ο συναγερμός ήχησε στις 04:17, και τα πρώτα δανικά στρατεύματα στάλθηκαν στις 04:35.

Πηγές 

Β΄ Παγκόσμιος Πόλεμος
Στρατιωτικές επιχειρήσεις της Γερμανίας
Στρατιωτικές Επιχειρήσεις του Β' Παγκοσμίου Πολέμου
Ιστορία της Δανίας
Τζιτζιφές Χανίων

Ο Τζιτζιφές είναι χωριό και έδρα ομώνυμης κοινότητος του δήμου Αποκορώνου στην περιφερειακή ενότητα Χανίων της Κρήτης. Βρίσκεται σε υψόμετρο 255 μέτρων πάνω από επιφάνεια της θάλασσας, σε γεωγραφικό πλάτος 35.3673407214 και γεωγραφικό μήκος 24.1478471239. Στον Τζιτζιφέ παράγεται το θεραπευτικό έλαιο καραμπάσι.

Κοινότητα Τζιτζιφέ 
Περιλαμβάνοντας μόνον την έδρα της, η Κοινότητα Τζιτζιφέ έχει 143 κατοίκους σύμφωνα με την απογραφή του 2011.

Η Κοινότητα εκπροσωπείται από τον Πρόεδρο κ. Εμμανουήλ Βασιλάκη.

Κοινοτάρχες Τζιτζιφέ 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Τζιτζιφέ.

Τζιτζιφιανοί
 Κονταρός Μανώλης: λαουτιέρης
 Τσουρουπάκης Γιώργης: λυράρης
 Τζιγκουνάκης Αριστείδης: Οπλαρχιγός 1770
 Παπαδάκης Γεώργιος : Οπλαρχιγός 1821
 Παπαδάκης Ιωάννης: Πρύτανης πανεπιστημίου Αθηνών 1859-1860 και 1873-1874, διετέλεσε προσωρινός Διευθυντής του Αστεροσκοπείου Αθηνών
 Μιχελιουδάκης Χριστόδουλος: Οπλαρχιγός 1866
 Μιχελιουδάκης Εμμανουήλ: Οπλαρχιγός 1866
 Κανουπάκης Μανούσος: Οπλαρχιγός 1898, Δήμαρχος Δήμου Φρέ 1900-1903

Παραπομπές 

Χωριά του νομού Χανίων
Δήμος Αποκορώνου
Κατερίνα Νοτοπούλου

Η Αικατερίνη (Κατερίνα) Π. Νοτοπούλου (Θεσσαλονίκη, 30 Ιουλίου 1988), είναι Ελληνίδα πολιτικός και βουλευτής Α' Θεσσαλονίκης του Ελληνικού Κοινοβουλίου με τον ΣΥΡΙΖΑ από το 2019. 

Έχει διατελέσει υφυπουργός Μακεδονίας-Θράκης (2018-2019) στην κυβέρνηση Τσίπρα.

Βιογραφικά στοιχεία

Προσωπική ζωή και σπουδές 
Γεννήθηκε στη Θεσσαλονίκη το 1988. Σπούδασε Ψυχολογία στο Αριστοτέλειο Πανεπιστήμιο Θεσσαλονίκης και κατέχει μεταπτυχιακό από το Πανεπιστήμιο Μακεδονίας στις Ευρωπαϊκές Πολιτικές Νεολαίας. Το 2012 προσλήφθηκε για σύντομο χρονικό διάστημα στην υπηρεσία καθαριότητας του δήμου Θεσσαλονίκης, χωρίς ωστόσο να εργαστεί στη συγκεκριμένη θέση, αλλά στις υπηρεσίες τουρισμού του δήμου. Ακόμη έχει εργαστεί ως πωλήτρια, γραμματέας, ψυχολόγος κ.ά.

Πολιτική σταδιοδρομία 
Η Κατερίνα Νοτοπούλου αποτελεί μέλος του ΣΥΡΙΖΑ από το 2010. Έχει διατελέσει, επί σειρά ετών, μέλος της Κεντρικής Επιτροπής του κόμματος, ενώ στο παρελθόν ήταν υποψήφια στη Α' Θεσσαλονίκης, χωρίς να καταφέρει να εκλεγεί.

Διετέλεσε μέλος της αυτοδιοικητικής παράταξης του ΣΥ.ΡΙΖ.Α. στο δήμο Θεσσαλονίκης, «Θεσσαλονίκη Ανοιχτή Πόλη» και εκπρόσωπος Τύπου της παράταξης για τις δημοτικές εκλογές του 2014.

Από το 2016 έως το 2018 ήταν προϊσταμένη του γραφείου της Γενικής Γραμματείας του πρωθυπουργού Αλέξη Τσίπρα στη Θεσσαλονίκη.

Κυβερνητικές θέσεις (2018-2019) 
Στο δεύτερο ανασχηματισμό της κυβέρνησης Αλέξη Τσίπρα Σεπτεμβρίου 2015, o οποίoς πραγματοποιήθηκε στις 29 Αυγούστου 2018, διαδέχτηκε τη Μαρία Κόλλια - Τσαρουχά στη θέση της υφυπουργού Εσωτερικών (Μακεδονίας-Θράκης), αξίωμα που διατήρησε μέχρι τις 15 Φεβρουαρίου 2019.

Υποψήφια Δήμαρχος Θεσσαλονίκης (2019) 
Στις δημοτικές εκλογές της 26ης Μαΐου 2019, ήταν υποψήφια δήμαρχος Θεσσαλονίκης με τη στήριξη του ΣΥΡΙΖΑ και κατέλαβε την τέταρτη θέση και αποκλείστηκε από τις εκλογές του Β' γύρου.

Μέλος του Ελληνικού Κοινοβουλίου (2019-) 
Στις βουλευτικές εκλογές του 2019 εξελέγη βουλευτής Α΄ Θεσσαλονίκης με τον ΣΥΡΙΖΑ.

Παραπομπές 

Απόφοιτοι Αριστοτελείου Πανεπιστημίου Θεσσαλονίκης
Έλληνες ψυχολόγοι
Βουλευτές Α' Θεσσαλονίκης
Έλληνες υφυπουργοί Εσωτερικών
Βουλευτές εκλεγμένοι με τον ΣΥΡΙΖΑ
Δημοτικοί Σύμβουλοι ανά την Ελλάδα
Τζων, 3ος κόμης του Κεντ

Ο Τζων, 3ος κόμης του Κεντ (7 Απριλίου 1330 - 26 Δεκεμβρίου 1352) από τον Οίκο του Ανζού ήταν Άγγλος ευγενής από την βασιλική οικογένεια των Πλανταγενετών ήταν μικρότερος γιος του Εδμόνδος του Γούντστοκ, 1ος κόμης του Κεντ και της Μάργκαρετ Γουέικ, 3ης βαρόνης των Γουέικ του Λίντελ (1297 - 1349). Ο Τζων 3ος Κόμης του Κεντ (1331 - 1352) και 4ος βαρόνος του Λίντελ (1349 - 1352) ήταν εγγονός του Εδουάρδου Α΄ της Αγγλίας και πρώτος ετεροθαλής ξάδελφος του Εδουάρδου Γ΄ της Αγγλίας. Η λαμπρή σταδιοδρομία του διεκόπη απότομα με τον πρόωρο θάνατο του σε ηλικία 22 ετών. Ο πατέρας του εκτελέστηκε από τον Εδουάρδο Γ΄ με πρωτοβουλία του Ρότζερ Μόρτιμερ, 1ου κόμη του Μαρς, αμέσως μετά με πρωτοβουλία της μητέρας του ο μεγαλύτερος αδελφός του Εδμόνδος, 2ος κόμης του Κεντ κληρονόμησε την κομητεία του Κεντ. Ο Εδμόνδος πέθανε τον Οκτώβριο του 1331 και ο Τζων τον διαδέχθηκε στην κομητεία του Κεντ σε βρεφική ηλικία, σε όλη την διάρκεια της ζωής του διάδοχος του ήταν η αδελφή του Ιωάννα του Κεντ.

Συμμετοχή σε εκστρατείες στην Γαλλία

Ο Τζων συμμετείχε στην Γαλλική εκστρατεία του Εδουάρδου Γ΄ με αποκορύφωμα την μάχη του Κρεσί (1346), βρισκόταν στην συνοδεία του Ερρίκου, δούκα του Λάνκαστερ αλλά δεν καταγράφεται σύμφωνα με τις πηγές η συμμετοχή του στην μάχη. Ο βασιλιάς του παραχώρησε σε ηλικία 17 ετών (1347) την πλήρη κυριότητα της κομητείας του και ανεξαρτητοποιήθηκε από την μητέρα του. Κατείχε 43 βίλες και 30 συμβούλους σε 17 κομητείες και πολλούς ιππότες σε άλλες 6 κομητείες, τα ετήσια εισοδήματα του ήταν 6.000 στερλίνες ποσό αρκετά μεγάλο αφού ένας κόμης της εποχής του ζούσε πλούσια με 1000 στερλίνες. Παντρεύτηκε με παπική απαλλαγή (3 Απριλίου 1348) την Ισαβέλλα (1330 - 1411), κόρη του Γουίλιαμ Ε΄, δούκα του Ιουλίχ και της Ιωάννας, ο γάμος παρέμεινε άτεκνος. Ο θείος του Τόμας Γουέικ, 2ος βαρόνος του Λίντελ πέθανε άτεκνος (1349) και τον διαδέχτηκε η αδελφή του, η Μάργκαρετ πέθανε σε λίγους μήνες από την Βουβωνική πανώλη και ο Τζων ήταν διάδοχος σε όλα τα εδάφη τους. Ο Τζων με εντολή του βασιλιά δέχθηκε τρεις μέρες μετά την ενηλικίωση του (10 Απριλίου 1351) μίσθωση από όλα τα εδάφη του.

Πρόωρος θάνατος

Ο δεύτερος γιος της Ιωάννας Τζων Χόλλαντ, 1ος δούκας του Έξετερ (1352) ονομάστηκε Τζων προς τιμή του αδελφού της που ήταν θείος και νονός του. Ο Τζων έμενε στην αγαπημένη του βίλα στο Γουόκινγκ, την βίλα του Ρίχαλ παραχώρησε στον Βαρθολομαίο του Μπούργκερς (23 Δεκεμβρίου 1352), αμέσως μετά αρρώστησε και πέθανε αιφνίδια (26 Δεκεμβρίου 1352). Τάφηκε στην Γκρεϊφράιαρς μονή του Γουίντσεστερ δίπλα από τον πατέρα του. Οι τίτλοι του πέρασαν στην μοναδική αδελφή του που είχε επιζήσει Ιωάννα του Κεντ ενώ η χήρα του κράτησε τον τίτλο της κόμισσας του Κεντ μέχρι το 1396 αφού δεν ξαναπαντρεύτηκε. Εισήλθε κατόπιν στο αβαείο του Γουέιβερλι και παρέμεινε μέχρι τον θάνατο της, τάφηκε σύμφωνα με δικό της αίτημα στην Γκρεϊφράιαρς μονή μαζί με τον σύζυγο της.

Παραπομπές

Πηγές

Cawley, Medieval Lands, Earls of Kent (Plantagenet)
Penny Lawne (2015), Joan of Kent: First Princess of Wales (Amberley).
Plea Rolls of the Court of Common Pleas; National Archives; CP40/541; year 1396

Οίκος των Πλανταγενετών
Κόμητες του Κεντ (1321)
Μουσείο Ρίβερσαϊντ Γλασκώβης

Το Μουσείο Ρίβερσαϊντ της Γλασκώβης (αγγλ. Riverside Museum) είναι ένα μουσείο συγκοινωνιών που βρίσκεται στο λιμάνι της Γλασκώβης, επί του ποταμού Κλάιντ, στη Σκωτία. Το κτίριο άνοιξε τον Ιούνιο του 2011. Στις 18 Μαΐου 2013, το μουσείο αναδείχθηκε ως το Ευρωπαϊκό Μουσείο της Χρονιάς για το 2013. Το 2017 δέχτηκε 1.131.814 επισκέπτες, καθιστώντας το ως το τέταρτο πιο δημοφιλές αξιοθέατο της Σκωτίας.

Παραπομπές 

Μουσεία στο Ηνωμένο Βασίλειο
Γλασκώβη
Σκωτία
Γιώργος Δημαράς

Ο Γιώργος Δημαράς είναι Έλληνας πολιτικός.

Γεννήθηκε στις 16 Δεκεμβρίου 1946 στον Άγιο Γεώργιο-Κουτσοχέρι του Μεσολογγίου, είναι πολιτικός μηχανικός στο επάγγελμα και σπούδασε στο Εθνικό Μετσόβιο Πολυτεχνείο, ενώ παράλληλα παρακολούθησε και οικονομικές σπουδές από την ΑΣΟΕΕ.

Πολιτικές δραστηριότητες 
Στις αυτοδιοικητικές εκλογές του έτους 2010 ήταν υποψήφιος αντιπεριφερειάρχης με την ΑΤΤΙΚΗ ΟΙΚΟΛΟΓΙΚΗ ΑΠΑΝΤΗΣΗ και εκλέχτηκε Περιφερειακός Σύμβουλος Αττικής. Συμμετείχε στην επιτροπή χωροταξίας και αναπλάσεων καθώς και στην επιτροπή παιδείας και πολιτισμού. Στις εκλογές της 25ης Ιανουαρίου 2015 συμμετείχε στα ψηφοδέλτια του ΣΥΡΙΖΑ στο πλαίσιο της εκλογικής συνεργασίας του ΣΥΡΙΖΑ με τους Οικολόγους Πράσινους και εκλέχτηκε Βουλευτής στη Β' περιφέρεια Αθηνών, ως ο πρώτος Οικολόγος Πράσινος βουλευτής και ο πρώτος οικολόγος βουλευτής από τη διάλυση των Οικολόγων Εναλλακτικών το 1993. Επανεξελέγη στις εκλογές του Σεπτεμβρίου 2015. Συμμετέχει στην διαρκή επιτροπή Παραγωγής και Εμπορίου της Βουλής και στη μόνιμη επιτροπή περιβάλλοντος. Στις 29 Αυγούστου 2018 ορίστηκε υφυπουργός Περιβάλλοντος και Ενέργειας στην κυβέρνηση του Αλέξη Τσίπρα.

Κοινωνικές δραστηριότητες 

Διετέλεσε μέλος του Δ.Σ. του Τ.Σ.Μ.Ε.Δ.Ε., μέλος του Δ.Σ. συλλόγων μηχανικών, μέλος της επιτροπής σύνταξης του ΓΟΚ επί Αντώνη Τρίτση, μέλος της επιτροπής Υπουργείου Παιδείας για θέματα τεχνικής εκπαίδευσης, πρόεδρος της επιτροπής περιβάλλοντος Δήμου Αγ. Παρασκευής, πρόεδρος της συντονιστικής επιτροπής Αγώνα για τη προστασία του Υμηττού, μέλος και συντονιστής του Πανελλαδικού Δικτύου Κινήσεων για την προστασία του περιβάλλοντος, συντονιστής της οργανωτικής επιτροπής για τη δημιουργία των "ΟΙΚΟΛΟΓΩΝ ΠΡΑΣΙΝΩΝ". Στους ΟΙΚΟΛΟΓΟΥΣ ΠΡΑΣΙΝΟΥΣ διετέλεσε μέλος του Πανελλαδικού Συμβουλίου, της Εκτελεστικής Γραμματείας, μέλος της επιτροπής εκλογικού προγράμματος, υποψήφιος βουλευτής και ευρωβουλευτής.

Παραπομπές

Βουλευτές εκλεγμένοι με τον ΣΥΡΙΖΑ
Έλληνες υφυπουργοί Περιβάλλοντος και Ενέργειας
Βουλευτές Β' Αθηνών
Αλσαντζάκ (ΤΔΒΚ)

Το Αλσαντζάκ είναι δήμος της επαρχίας Γκίρνε στην Τουρκική Δημοκρατία Βορείου Κύπρου. Το έδαφος του δήμου ανήκει εκ του νόμου (de jure) στην Κυπριακή Δημοκρατία, σύμφωνα με την οποία ονομάζεται Καραβάς. Ωστόσο, μετά την τουρκική εισβολή του 1974, η περιοχή δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

Πηγές 

Οικισμοί στην Επαρχία Γκίρνε
Χάι γιάτ σάι

Το Χάι γιάτ σάι ή κάι γιάτ σάι (ταϊλανδέζικα: ไข่ยัดไส้, khai yat sai) είναι τύπος Ταϊλανδέζικης ομελέτας. Το όνομά σημαίνει "γεμιστά αυγά". Το αυγό ψήνεται ελαφρά και ολοκληρώνεται με διάφορα υλικά (όπως ο κιμάς μοσχαρίσιος ή χοιρινού κρέατος, μπιζέλια, κρεμμύδι, φρέσκο κρεμμυδάκι, καρότα, ντομάτες) και καρυκεύεται με σάλτσα ψαριού και/ή σάλτσα στρειδιών, και στη συνέχεια διπλώνεται προς τα πάνω.

Δείτε επίσης 
 Κατάλογος γεμιστών πιάτων

Παραπομπές 

Τρόφιμα με βάση το αυγό
Ταϊλανδέζικη κουζίνα
Νονγκ Μπούα Λαμφού

Η Νονγκ Μπούα Λαμ Φου (ταϊλανδικά: หนองบัวลำภู, προφέρεται nɔ̌ːŋ būa lām pʰūː) είναι μια πόλη στην Ταϊλάνδη και πρωτεύουσα της επαρχίας Νονγκ Μπούα Λαμ Φου. Βρίσκεται στο κεντροανατολικό σύνορο της επαρχίας, περίπου 45 χιλιόμετρα νότια-δυτικά του Ούντον Θανί και από εκεί, με το οποίο συνδέεται από τη διαδρομή 210. Η πόλη βρίσκεται 536 χιλιόμετρα βόρεια-βορειοανατολικά της Μπανγκόκ.

Το 2008 η πόλη είχε πληθυσμό 21.072 κατοίκων. Η πόλη καλύπτει έκταση 39.5 τ.χλμ. και η πυκνότητα πληθυσμού είναι 530 άτομα ανά τετραγωνικό χιλιόμετρο.

Δείτε επίσης 

 Επαρχία Νονγκ Μπούα Λαμ Φου

Πόλεις της Ταϊλάνδης
Ναχόν Ναγιόκ

Η Ναχόν Ναγιόκ είναι πόλη και πρωτεύουσα της επαρχίας Ναχόν Ναγιόκ στην κεντρική Ταϊλάνδη.

Η πόλη (θεσάμπαν μουεάνγκ), καλύπτει όλο το ταμπόν Ναχόν Ναγιόκ και μέρη των Θα Τσανγκ, Μπαν Γιάι, Ουάνγκ Κράτσομ και το Φρομ Νι της επαρχίας Μουεάνγκ Ναχόν Ναγιόκ. Το 2006 είχε πληθυσμό 17.385 κατοίκων. Βρίσκεται 116 χιλιόμετρα βορειοανατολικά της Μπανγκόκ.

Γκαλερί

Παραπομπές 

Πόλεις της Ταϊλάνδης
Λάπτα

Η Λάπτα είναι το όνομα που χρησιμοποιείται από την παράνομα υπάρχουσα Τουρκική Δημοκρατία Βορείου Κύπρου (ΤΔΒΚ) για την περιοχή του Δήμου Λαπήθου, και κατά την ΤΔΒΚ ανήκει διοικητικά στην Επαρχία Γκίρνε. Το έδαφος του δήμου ανήκει εκ του νόμου (de jure) στην Κυπριακή Δημοκρατία, σύμφωνα με την οποία ονομάζεται Λάπηθος και ανήκει διοικητικά στην Επαρχία Κερύνειας. Ωστόσο, μετά την τουρκική εισβολή του 1974, η περιοχή δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

Πηγές 

Οικισμοί στην Επαρχία Γκίρνε
Τόμας Χόλλαντ, 1ος κόμης του Κεντ

Ο Τόμας Χόλλαντ (περί το 1314 - 26 Δεκεμβρίου 1360), 1ος Κόμης του Κεντ, 2ος βαρόνος του Χόλλαντ, Άγγλος ευγενής από την Οικογένεια Χόλλαντ και στρατάρχης του Εκατονταετούς Πολέμου ήταν γιος του Ρόμπερτ ντε Χόλλαντ, 1ου βαρόνου του Χόλλαντ και της Ματθίλδης του Ζουτς. Ένας από τους μικρότερους αδελφούς του ήταν ο Όθων Χόλλαντ που έγινε μέλος του Τάγματος της Περικνημίδας.

Στρατιωτικές υπηρεσίες στον Εδουάρδο Γ΄

Τα πρώτα χρόνια συμμετείχε στην Αγγλική εκστρατεία στη Φλάνδρα (1340) και δυο χρόνια αργότερα απεστάλη με τον Σερ Τζων Ντ'Αρτεβέλ στο Μπαγιόν να υπερασπιστεί τη Γασκώνη από τους Γάλλους, πολέμησε ξανά εναντίον των Γάλλων (1343). Το 1346 συμμετείχε στην εκστρατεία του Εδουάρδου Γ΄ της Αγγλίας στη Νορμανδία στη συνοδεία του κόμητος του Γουόρικ, συμμετείχε στην άλωση της Καέν, της κομητείας της Έ και της Γκιν, ο Κοντόσταυλος της Γαλλίας και ο κόμης του Τάνκαρβιλ του παραδόθηκαν αιχμάλωτοι. Συμμετείχε στη μάχη του Κρεσί σαν ένας από τους αρχηγούς της οπισθοφυλακής υπό τον πρίγκιπα της Ουαλίας και κατόπιν στην πολιορκία του Καλαί. Ο Τόμας Χόλλαντ ήταν ένας από τους ιδρυτές και 13ος ιππότης του Τάγματος του Περικνημίδας.

Γάμος

Την ίδια εποχή που έγινε η πρώτη εκστρατεία ο Τόμας παντρεύτηκε μυστικά την Ιωάννα του Κεντ, κόρη του Εδμόνδου του Γούντστοκ, 1ου κόμη του Κεντ και της Μαργαρίτας Γουέι, 3ης βαρόνης του Λίντελ, εγγονή του Εδουάρδου Α΄ της Αγγλίας και της δεύτερης συζύγου του του Μαργαρίτα της Γαλλίας. Την περίοδο της απουσίας του και κάτω από σκληρή πίεση της οικογένειας της η Ιωάννα παντρεύτηκε τον Γουίλιαμ Μόντακιουτ, 2ο κόμη του Σόλσμπερι. Ο δεύτερος γάμος της Ιωάννας ακυρώθηκε με εντολή του πάπα όταν νομιμοποίησε τον γάμο της με τον Τόμας με τον οποίο είχε κάνει τέσσερα παιδιά. Την περίοδο 1353 - 1356 κλήθηκε από το Κοινοβούλιο και πήρε τον τίτλο του δεύτερου βαρόνου του Χόλλαντ.

Τίτλοι

Διορίστηκε Υπολοχαγός του βασιλιά στη Βρετάνη (1354) για την περίοδο που ήταν ανήλικος ο δούκας και έγινε ένας από τους στρατηγούς των Αγγλικών κτήσεων στη Γαλλία (1359). Ο κουνιάδος του Τζων, 3ος κόμης του Κεντ πέθανε πρόωρα (1352) και ο Τόμας κληρονόμησε την κομητεία του Κεντ χάρη στα δικαιώματα της συζύγου του.
Ο γιος του Τόμας τον διαδέχθηκε στη βαρονία, η κομητεία παρέμεινε στη σύζυγο του και ο γιος του την κληρονόμησε αργότερα χάρη στα δικαιώματα της, ο γιος του Τζων έγινε κόμης του Χάντινγκτον και δούκας του Έξετερ.

Οικογένεια

Με τη σύζυγο του Ιωάννα του Κεντ απέκτησε :

Τόμας Χόλλαντ, 2ος κόμης του Κεντ
Τζων Χόλλαντ, 1ος δούκας του Έξετερ
Ιωάννα Χόλλαντ, δούκισσα της Βρετάνης, παντρεύτηκε τον δούκα Ιωάννη Δ΄ της Βρετάνης
Ματθίλδη Χόλλαντ, παντρεύτηκε σε πρώτο γάμο τον Ούγο Κουρτεναί, εγγονό του Ούγου Κουρτεναί, 10ου κόμη του Ντέβον και σε δεύτερο γάμο τον Ουαλερανός Γ΄ του Λουξεμβούργου-Λινί
Έντμοντ Χόλλαντ

Τάγμα της Περικνημίδας
Κόμητες του Κεντ (1360)
Οικογένεια Χόλλαντ